Financijski plan za 2020. godinu izrađen je na temelju analize poslovanja tekuće godine i prethodnih razdoblja. Za 2020. godinu planiraju se prihodi i rashodi koji su potrebni da bi Društvo bilo učinkovito i uspješno, odnosno da bi sigurno, redovito i kvalitetno obavljalo sve svoje djelatnosti sukladno zakonskim propisima. Plan je podijeljen prema djelatnostima koje Društvo obavlja.

**Struktura planiranih prihoda i rashoda za 2020. godinu**

|  |  |  |  |
| --- | --- | --- | --- |
| **R. br** | **Vrste planiranih prihoda** | **Plan prihoda u kunama** | **Plan prihoda u kunama -REBALANS** |
| 1. | Prihodi od prodaje proizvoda i usluga | 5.215.000 | 4.700.000 |
| 2. | Prihodi od prodaje grobljanskih objekata | 527.000 | 600.000 |
| 3. | Prihodi parkinga | 1.700.000 | 1.560.000 |
| 4. | Prihodi od usluga na tržnici i zakupa | 410.000 | 395.000 |
| 5. | Prihodi grijanje | 1.373.000 | 1.373.000 |
| 6. | Prihodi dimnjačarske usluge | 320.000 | 280.000 |
| 7. | Prihodi - grobljanske naknade | 715.000 | 730.000 |
| 8. | Prihodi - otpad gospodarstvo | 3.800.000 | 3.600.000 |
| 9. | Prihodi - otpad domaćinstvo | 9.500.000 | 9.500.000 |
| 10. | Prihodi – vreće za otpad | 30.000 | 33.000 |
|  | **Prihodi od prodaje proizvoda i usluga** | **23.590.000** | **22.771.000** |
| 1. | Prihod od naplaćenih otpisanih potraživanja | 300.000 | 500.000 |
| 2. | Prihodi od realizacije odgođenih prihoda  | 200.000 | 200.000 |
| 3. | Ostali prihodi | 120.000 | 120.000 |
| 4. | Prihodi od kamata  | 100.000 | 100.000 |
| 5. | Prihodi od prodaje dugotrajne imovine | 200.000 | 150,000 |
|  | **Ukupno ostali prihodi** | **920.000** | **1.070.000** |
|  | **Sveukupno prihodi** | **24.510.000** | **23.841.000** |
|  |  |  |  |
|  |  |  |  |
|  |  |  |  |
| **R. br** | **Vrsta planiranih rashoda** | **Plan rashoda u kunama** | **Plan rashoda****u kunama -REBALANS** |
| 1. | Troškovi sirovina i materijala | 1.430.000 | 1.300.000 |
| 2. | Troškovi energije | 1.700.000 | 1.600.000 |
| 3. | Troškovi rez. dijelova, guma i sitnog inventara | 400.000 | 400.000 |
| 4. | Prijevozne usluge | 190.000 | 190.000 |
| 5. | Poštarina i telefoni | 190.000 | 190.000 |
| 6. | Usluge tekućeg održavanja | 1.300.000 | 1.300.000 |
| 7. | Troškovi zakupa i najma | 50.000 | 77.000 |
| 8. | Troškovi, propagande, reklame, sponzorstva | 85.000 | 85.000 |
| 9. | Intelektualne usluge | 220.000 | 220.000 |
| 10. | Komunalne usluge | 85.000 | 85.000 |
| 11. | Troškovi registracije | 90.000 | 90.000 |
| 12. | Grafičke usluge | 100.000 | 100.000 |
| 13. | Zaštitarske usluge | 110.000 | 110.000 |
| 14. | Ostale usluge | 0 | 230.000 |
| 15. | Amortizacija | 3.600.000 | 3.200.000 |
| 16. | Naknade troškova djelatnicima | 450.000 | 450.000 |
| 17. | Naknade članova NO | 190.000 | 200.000 |
| 18. | Troškovi reprezentacije | 55.000 | 55.000 |
| 19. | Premije osiguranja | 185.000 | 185.000 |
| 20. | Bankarske usluge, provizije, članarine i doprinosi | 140.000 | 140.000 |
| 21. | Troškovi materijalnih prava zaposlenika | 770.000 | 770.000 |
| 22. | Ostali troškovi i naknade | 438.000 | 500.000 |
| 23. | Plaća | 11.000.000 | 11.000.000 |
| 24. | Ispravak vrijednosti potraživanja i otpis | 600.000 | 600.000 |
| 25. | Donacije | 120.000 | 120.000 |
| 26. | Kamate | 50.000 | 80.000 |
|  | **Ukupni rashodi**  | **23.548.000** | **23.277.000** |
|  | **Rezultat** | **962.000** | **564.000** |

**Planirani prihodi i rashodi za 2020. godinu prema djelatnostima Društva**

|  |  |  |  |  |  |  |  |
| --- | --- | --- | --- | --- | --- | --- | --- |
| **R. br** | **Djelatnosti** | **Plan prihoda u kunama** | **Plan prihoda u kunama - REBALANS** | **Plan rashoda****u kunama** | **Plana rashoda u kunama - REBALANS** | **Planirani rezultat poslovanja u kunama** | **Planirani rezultat poslovanja u kunama - REBALANS** |
| 1. | Gospodarenje otpadom | 15.458.000 | 14.921.000 | 14.958.000 | 14.700.000 | 500.000 | 221.000 |
| 2. | Javna higijena | 2.050.000 | 2.050.000 | 1.990.000 | 1.990.000 | 60.000 | 60.000 |
| 3. | Tržnica | 410.000 | 410.000 | 385.000 | 400.000 | 25.000 | 10.000 |
| 4. | Parking | 1.700.000 | 1.560.000 | 1.500.000 | 1.500.000 | 200.000 | 60.000 |
| 5. | Građevinski poslovi i zimska služba | 1.397.000 | 1.470.000 | 1.467.000 | 1.467.000 | -70.000 | 3.000 |
| 6. | Održavanje groblja | 1.115.000 | 1.180.000 | 1.100.000 | 1.150.000 | 15.000 | 30.000 |
| 8. | Održavanje sustava grijanja | 1.450.000 | 1.450.000 | 1.430.000 | 1.430.000 | 20.000 | 20.000 |
| 9. | Dimnjačarstvo | 320.000 | 280.000 | 310.000 | 275.000 | 10.000 | 5.000 |
| 10. | Stanouprava | 410.000 | 370.000 | 408.000 | 365.000 | 2.000 | 5.000 |
| 11. | Uprava – prodaja DI | 200.000 | 150.000 | 0 | 0 | 200.000 | 150.000 |
|  | **Ukupno** | **24.510.000** | **23.841.000** | **23.548.000** | **23.277.000** | **962.000** | **564.000** |

1. **Odjel za gospodarenje otpadom, javnu higijenu i tržnicu**
	1. **Odsjek za gospodarenje otpadom**

Društvo obavlja javnu uslugu prikupljanja miješanog komunalnog otpada i biorazgradivog komunalnog otpada na području gradova Požege, Pleternice i Kutjeva te općina Brestovac, Čaglin, Jakšić, Kaptol i Velika. Skupljanje komunalnog i neopasnog proizvodnog otpada iz domaćinstava i gospodarstava obavlja se specijaliziranim vozilima za odvoz otpada (7 autosmećara, 2 samopodizača). Skupljeni otpad odvozi se na odlagalište „Vinogradine“ koje posjeduje sve potrebne dozvole za rad.

**PLAN ODLOŽENIH KOLIČINA OTPADA NA ODLAGALIŠTU „VINOGRADINE“ U 2020. GODINI**

|  |  |  |  |
| --- | --- | --- | --- |
| R.br. | Vrsta otpada | Planirana količina odloženog otpada (t) | Planirana količina odloženog otpada (t) - **REBALANS** |
| 1. | biorazgradivi otpad iz kuhinja i kantina | 40,000 | 20,000 |
| 2. | biorazgradivi otpad  | 5,000 | 5,000 |
| 3. | miješani komunalni otpad | 9.000,000 | 9.000,000 |
| 4. | otpad s tržnica | 40,000 | 40,000 |
| 5. | glomazni otpad (obrađeni) | 200,000 | 200,000 |
| 6. | papir, staklo, plastika, tekstil - onečišćeni | 20,000 | 200,000 |
| **UKUPNO PLANIRANO KOMUNALNOG OTPADA (t)** | **9.305,000** | **9.465,000** |
| 7. | otpad koji nije specificiran na drugi način (od pripreme hrane) | 5,000 | 5,000 |
| 8. | ostaci na sitima i grabljama | 20,000 | 20,000 |
| 9. | otpad iz pjeskolova | 16,000 | 16,000 |
| 10. | kruti otpad od primarne filtracije i prosijavanja | 10,000 | 0,00 |
| 11. | taložni pepeo, šljaka i prašina iz kotla | 200,000 | 200,000 |
| 12. | otpad od lijevanja željeza | 500,000 | 250,000 |
| 13. | otpad iz industrije željeza i čelika (neprerađena šljaka) | 500,000 | 500,000 |
| 14. | ostale vrste proizvodnog otpada | 100,000 | 100,000 |
| **UKUPNO PLANIRANO PROIZVODNOG OTPADA (t)** | **1.351,000** | **1.091,000** |
| **SVEUKUPNO PLANIRANO KOMUNALNOG I PROIZVODNOG OTPADA (t):** | **10.656,000** | **10.556,00** |
| R.br. | Vrsta otpada | Planirana količina odloženog otpada (t) | Planirana količina odloženog otpada (t) - **REBALANS** |
| 1. | Građevinski otpad | 200,00 | 200,000 |
| 2. | Građevinski otpad koji sadrži azbest | 1.400,000 | 0,500 |
| **UKUPNO PLANIRANO GRAĐEVINSKOG OTPADA (t):** | **1.600,000** | **200,50** |
|  |  |
|  |  |
| **PLAN KOLIČINA ODVOJENO PRIKUPLJENOG OTPADA I OTPADA PREDANOG OVLAŠTENIM OPORABITELJIMA U 2020. GODINI** |  |
| R.br. | Vrsta otpada | Planirana količina odvojeno prikupljenog otpada (t) | Od toga planirano za predaju ovlaštenim sakupljačima / oporabiteljima (t) |
| 1. | otpadni papir i karton | 700,000 | 650,000 |
| 2. | otpadna plastika | 200,000 | 100,000 |
| 3. | otpadna staklena ambalaža | 200,000 | 150,000 |
| 4. | otpadni tekstil | 100,000 | 90,000 |
| 5. | metalni otpad | 25,000 | 25,000 |
| **SVEUKUPNO PLANIRANO (t):** | **1.225,000** | **1.015,000** |

Smanjene broja i ukidanje eko otoka te ograđivanje spremnika za otpad u stambenim naseljima rezultat su nepravilnog i nekontroliranog korištenja i odlaganja otpada na istima što je utjecalo na kvalitetu odvojeno prikupljenog otpada i samu učinkovitost odvojenog sakupljanja otpada. Zbog onečišćenja otpada u spremnicima na eko otocima takvo odvojeno prikupljanje nema pozitivan učinak na smanjenje miješanog komunalnog otpada na odlagalištu. Uvođenjem novog sustava gospodarenja otpadom Društvo vlastitim sredstvima provodi izgradnju podloga za spremnike za otpad u stambenim naseljima a suvlasnici u stambenim zgradama vlastitim sredstvima financiraju ograđivanje spremnika kako bi se zaštitili od neovlaštenog i nepravilnog odlaganja od strane ostalih građana.

Sukladno zakonskim propisima i Odlukama nadležnih gradova i općina o načinu pružanja javne usluge prikupljanja miješanog komunalnog otpada i biorazgradivog komunalnog otpada, od 01.08.2019. godine u primjeni je novi sustav gospodarenja otpadom i novi cjenik javne usluge prikupljanja miješanog komunalnog otpada. Društvo kontinuirano obavještava i upoznaje korisnike sa novim sustavom putem web stranica, medija te pisanih obavijesti kao i provedbom programa edukacije u području zaštite okoliša i prirode.

Prema novom sustavu obračun cijene javne usluge prikupljanja miješanog komunalnog otpada i biorazgradivog komunalnog otpada određuje se razmjerno količini predanog miješanog komunalnog otpada u obračunskom razdoblju, pri čemu je kriterij količine otpada volumen spremnika otpada i broj pražnjenja spremnika. Spremnik za miješani komunalni otpad je osnovni spremnik koji se označava za očitavanje pražnjenja i za koji se plaća cijena javne usluge. Pražnjenje spremnika za miješani komunalni otpad obavlja se putem automatskog sustava ugrađenog na vozilima za prijevoz otpada.

Prema novom cjeniku uveden je fiksni dio računa koji obuhvaća troškove obvezne minimalne javne usluge za ekonomski održivo poslovanje Društva te varijabilni dio računa koji ovisi o veličini spremnika i broju pražnjenja spremnika te postupanju korisnika suprotno ugovoru.

Uvođenjem novog sustava evidentirani su svi korisnici javne usluge prikupljanja miješanog komunalnog otpada i biorazgradivog komunalnog otpada te su za 2020. godinu planirani prihodi na bazi od 18.487 korisnika budući da je prisutan i stalni trend smanjivanja broja korisnika.

**Planirani broj korisnika usluge sakupljanja komunalnog otpada za 2020. godinu**

|  |  |  |  |
| --- | --- | --- | --- |
| **Vrsta spremnika** | **Broj pražnjenja spremnika miješanog komunalnog otpada mjesečno** | **Broj korisnika**  | **Broj spremnika**  |
| Posude 120 l | 34.648 | 15.843 | 15.909 |
| Posude 240 l | 46 | 10 | 15 |
| **Ukupno građanstvo** | **34.694** | **15.853** | **15.924** |
| Kontejneri 1100 l | 318 |   | 81 |
| Posude 120 l | 9 |   | 1.361 |
| Posude 240 l | 140 |   | 50 |
| **Ukupno zgrade** | **467** | **1.354** | **1.492** |
| **Sveukupno domaćinstvo i stambene zgrade** | **35.161** | **17.207** | **17.416** |
| Kontejneri 5000 l | 34 | 16 | 26 |
| Kontejneri 7000 l | 40 | 23 | 28 |
| Kontejneri 1100 l | 1.117 | 240 | 310 |
| Posude120 l | 2.419 | 971 | 1.037 |
| Posude 240 l | 101 | 29 | 32 |
| Press kontejneri 7000 l | 1 | 1 | 1 |
| **Ukupno gospodarstvo** | **3.712** | **1.280** | **1.434** |
| **Ukupno domaćinstvo i gospodarstvo** | **38.873** | **18.487** | **18.850** |

Prihode ovog Odjela čini javna usluga prikupljanja miješanog komunalnog otpada i biorazgradivog komunalnog otpada za domaćinstva i gospodarstva, zbrinjavanje otpada na odlagalištu, prodaja odvojeno skupljenog reciklabilnog otpada ovlaštenim sakupljačima te financiranja putem Fonda za zaštitu okoliša I energetsku učinkovitost. Povećanje prihoda odjela u 2020. godini očekuje se zbog primjene novog cjenika usluga od 01.08.2019. godine i sufinanciranja rada reciklažnih dvorišta od strane jedinica lokalne samouprave dok se smanjenje prihoda očekuje od prodaje papira zbog smanjenja cijene otkupa te zbrinjavanja neopasnog proizvodnog otpada koje ima trend pada od 2018. godine.

Sukladno ishođenoj građevinskoj dozvoli, na Vinogradinama je izgrađena kaseta za građevni otpad koji sadrži azbest. Za kasetu je izdana uporabna dozvola te se očekuje ishođenje dozvole za gospodarenje građevnim otpadom koji sadrži azbest i upis u očevidnik prijevoznika opasnog otpada. Godišnje se planira na odlagalištu odložiti 2.400 tona građevnog otpada koji sadrži azbest. Za 2020. godinu planiralo se, zbog proteka vremena potrebnog za dobivanje dozvola, ostvarenje prihoda od zbrinjavanja građevnog otpada koji sadrži azbest za cca 1.400 tona takvog otpada. Rebalansom plana smanjuje se plan odlaganja građevnog otpada koji sadrži azbest na cca 500,00 kg, zbog produženja planiranog vremenskog perioda potrebnog za dobivanje dozvole za gospodarenje građevnim otpadom koji sadrži azbest uzrokovanog vanrednom situacijom pandemije virusa COVID-19.

Ukupni prihodi planiraju se u iznosu od 14.921.000 kune te rashodi od 14.700.000 kuna što bi rezultiralo dobit od 221.000 kuna. Prihodi ove djelatnosti sudjeluju sa 62,98% u ukupnim prihodima Društva.

**Planirani prihodi – Odsjek za gospodarenje otpadom**

|  |  |  |  |
| --- | --- | --- | --- |
| **R. br.** | **Vrsta prihoda** | **Plan prihoda kunama** | **Plan prihoda u kunama - REBALANS** |
| 1. | Prihod od skupljanja otpada domaćinstva | 9.500.000 | 9.500.000 |
| *2.* | *Prihod od skupljanja otpada gospodarstva* | *3.800.000* | *3.600.000* |
| 3. | Prihod od prodaje papira, stakla i plastike | 200.000 | 400.000 |
| 4. | Prihod od zbrinjavanja otpada na odlagalištu | 200.000 | 250.000 |
| 5. | Prihod – zbrinjavanje azbesta | 840.000 | 1.000 |
| 6. | Prihod od ostalih usluga Odjela | 60.000 | 180.000 |
| 7. | Prihod od prodaje vreća | 30.000 | 33.000 |
| 8. | Prihod od naplaćenih otpisanih potraživanja | 220.000 | 220.000 |
| 9. | Odgođeni prihodi | 200.000 | 200.000 |
| 10. | Naplaćene tužbe | - | 100.000 |
| 11. | Prihod od kamata | 88.000 | 90.000 |
| 12. | Sufinanciranje reciklažnih dvorišta | 200.000 | 200.000 |
| 13. | Ostali prihodi od prodaje (uprava) | 120.000 | 147.000 |
|  | **Ukupno prihodi gospodarenje otpadom** | **15.458.000** | **14.921.000** |

Zbog sve većeg obima poslova na odvojenom sakupljanju otpada , proširenju odvojenog sakupljanja na sve jedinice lokalne samouprave na području Požeštine, kontinuirano se povećavaju troškovi vozila, strojeva, radne snage te nabavke i održavanja komunalne opreme.

Sukladno zakonskim propisima, potrebama Društva i obvezi smanjenja odlaganja otpada na odlagalištu planira se izgradnja i opremanje postrojenja za biološku obradu odvojeno skupljenog biootpada (I. funkcionalnog dijela kompostane) na lokaciji Vinogradine. Izgradnja postrojenja za biološku obradu odvojeno skupljenog biootpada značajna je za zbrinjavanje biorazgradivog otpada iz domaćinstava i s javnih zelenih površina što će u konačnici smanjiti količinu komunalnog otpada koji se odlaže na odlagalištu Vinogradine. Sredstva za izgradnju i opremanje postrojenja za biološku obradu odvojeno skupljenog biootpada u iznosu od 50% vrijednosti investicije planiraju se osigurati iz sredstava EU fondova a preostalih 50% vrijednosti investicije Društvo planira financirati vlastitim sredstvima i kreditnim zaduženjem po odobrenju predstavnika većinskog vlasnika (Grada Požege). Značajniji iznos investicije planira se za 2021. godinu

Nabava spremnika planira se u manjoj vrijednosti do 150.000 kuna za komunalni otpad dok je nabava ostalih spremnika za odvojeno sakupljanje otpada u nadležnosti jedinica lokalne samouprave putem javnog poziva Fonda za zaštitu okoliša i energetsku učinkovitost.

Zbog dotrajalosti postojećih vozila i potrebe velikog broja prijevoza otpada sa reciklažnih dvorišta planira se nabavka dva nova vozila. Nabava teretnog vozila za odvojeno sakupljanje otpadnog papira, kartona i plastike – dvokomorno vozilo planira se uz sufinanciranje Fonda u iznosu 85% vrijednosti vozila. Nabava teretnog vozila za sakupljanje biomase planira se putem financijskog leasinga, nakon dobivanja odobrenja za zaduživanje predstavnika većinskog vlasnika (Grada Požege).

U 2019. godini Društvo je preuzelo na upravljanje dva reciklažna dvorišta (Pleternica i Požega) a u 2020. godini se očekuje preuzimanje još dva reciklažna dvorišta (Jakšić i Velika).

Sukladno važećim zakonskim i podzakonskim propisima Društvo planira i dalje provoditi aktivnosti s ciljem osiguranja odvojene primopredaje kako miješanog, reciklabilnog komunalnog otpada (papir, staklo, plastika…) i krupnog otpada tako i biorazgradivog otpada i problematičnog otpada na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva.

U 2020. godini očekuje se završetak radova na izgradnji Poslovne zgrade i nadstrešnice u Industrijskoj ulici te preseljenje djelatnika, strojeva, vozila i mehanizacije Komunalca Požega d.o.o. iz poslovnog kruga Upravne zgrade Tekije d.o.o.. Radovi na izgradnji Poslovne zgrade i nadstrešnica planirani su kroz dvije godine iz tekućeg poslovanja Društva i akumuliranih novčanih sredstava iz poslovanja prethodnih razdoblja.

* 1. **Odsjek za javnu higijenu i tržnicu**
		1. **Javna higijena**

U sklopu odsjeka za javnu higijenu obavljaju se radovi čišćenja prometnih površina, čišćenje košarica za otpad, košnja trave, sadnja i održavanje cvjetnih nasada te odvoz i zbrinjavanje otpada koji nastaje pri obavljanju ove djelatnosti. Najveći udio radova odnosi se na košnju travnjaka i zelenih površina za Grad Požegu sukladno Ugovoru o realizaciji programa održavanja komunalne infrastrukture u Gradu Požegi i prigradskim naseljima te planu održavanja zelenih površina u Gradu Požegi, a prema nalozima i uz konzultacije predstavnika Upravnog odjela Grada Požege. Ugovor je zaključen 2018. godine na određeno vrijeme od 4 godine, odnosno do 31.12.2022 godine. Cijene su utvrđene troškovnikom jediničnih cijena radova koji je sastavni dio Ugovora.

Plan košnje raspoređen je u 5 zona prioriteta a odnosi se na održavanje 370.617 m2 zelenih površina. Za rad odjela poduzimaju se sve zakonom propisane mjere zaštite za sigurnost radova, opreme, materijala, radnika, građana-prolaznika i prometa.

Na kretanje prihoda ove djelatnosti utječe učestalost košnje koja je podložna i ovisi o klimatskim uvjetima što ima utjecaj na realizaciju prihoda i ostvarenje Plana.

Sukladno ugovoru, troškovniku i poslovanju odjela u prijašnjim razdobljima procjenjuju se prihodi u iznosu od 2.050.000 kuna te rashodi od 1.990.000 kuna što čini udio od 8,65% u ukupnim prihodima Društva. Za 2020. godinu planira se dobit od 60.000 kuna.

**Planirani prihodi – Javna higijena**

|  |  |  |
| --- | --- | --- |
| **R. br.** | **Vrsta prihoda** | **Plan prihoda u kunama** |
| 1. | Javna higijena | 2.030.000 |
| 2. | Ostali prihodi | 20.000 |
|  | **Ukupno** | **2.050.000** |

* + 1. **Tržnica**

Gradska tržnica na Trgu Sv. Trojstva raspolaže s 91 klupom unutar tržnice na površini od 564 m2 i 10 uređenih lokala ukupne površine 604,3 m2. Prihode odjela čine prihodi na ime godišnje rezervacije klupa, najma lokala te dnevnih maltarina.

Kontinuiranim uređenjem i promoviranjem tržnice nastoji se zaustaviti trend smanjenja iznajmljivanja i povećati interes korisnika i potrošača za uslugama tržnice.

Na tržnici se obavlja redovno poslovanje i tekuće održavanje sukladno Odluci o obavljanju usluge javnih tržnica na malo, Tržnom redu i pravilima rada tržnice.

U ovoj djelatnosti za 2020. godinu planiraju se prihodi u iznosu od 410.000 kuna i rashodi od 400.000 kuna.

**Planirani prihodi - Tržnica**

|  |  |  |
| --- | --- | --- |
| **Najam i rezervacije klupa na tržnici** | **Plan** | **Plan - REBALANS** |
| Ukupan broj klupa na tržnici | 91 | 91 |
| Broj iznajmljenih klupa godišnje | 40 | 35 |
| Dnevne maltarine – godišnji prihod u kunama | 50.000 | 40.000 |
| Prihodi od godišnje rezervacije klupa u kunama | 60.000 | 50.000 |
| **Zakup uređenih lokala na tržnici** |  |  |
| Ukupan broj uređenih lokala na tržnici | 10 | 10 |
| Površina uređenih lokala na tržnici | 604,3m2 | 604,3m2 |
| Broj iznajmljenih lokala godišnje | 6 | 6 |
| Površina iznajmljenih lokala | 475,6m2 | 475,6m2 |
| Prihod od godišnjeg zakupa lokala u kunama | 300.000 | 290.000 |
| Ostali prihodi |  | 30.000 |
| **Ukupni prihodi odsjeka** | **410.000** | **410.000** |

1. **Odjel za organiziranje, naplatu i održavanje parkirališta**

Naplata parkiranja provodi se u skladu s Odlukom Gradskog vijeća u organizaciji i načinu naplate parkiranja te Općim uvjetima korištenja usluge parkiranja na uređenim javnim površinama. Cijene parkirnih karata određuje Gradonačelnik Grada Požege. Naplata se provodi putem dnevnih parkirnih karata, mjesečnih karata, sms-a i automata. Od 2018. godine uvedena je i mogućnost plaćanja PayDo aplikacijom.

Naplata parkiranja vrši se u dvije zone na ukupno 1019 parkirnih mjesta. Prva zona obuhvaća Trg Sv. Trojstva sa 173 parkirnih mjesta od kojih se naplata provodi na 158 parkirnih mjesta a druga zona 22 ulice užeg centra grada sa 861 parkirnim mjestom . U 1. zoni ne naplaćuju se parkirna mjesta rezervirana za invalide, potrebe Gradske kuće i Taxi službe.

U odjelu se provodi redovito održavanje i modernizacija uređaja naplate i kontrole naplate. U 2020. godini, zbog prilagođavanja, sustava naplate putem parkirnih automata, zakonskim propisima, planira se implementacija software-a za fiskalizaciju parking automata u vrijednosti 350.000 kuna.

**Planirani prihodi - Parking**

|  |  |  |  |
| --- | --- | --- | --- |
| **R. br** | **Vrste prihoda** | **Plan prihoda u kunama**  | **Plan prihoda** **u kunama - REBALANS** |
| 1. | Plaćanje za DPK | 265.000 | 180.000 |
| 2. | Plaćanja za PPK | 352.000 | 330.000 |
| 7. | Plaćanja putem automata | 540.000 | 520.000 |
| 8. | Plaćanja putem SMS | 520.000 | 520.000 |
| 9. | Plaćanja - PayDo | 23.000 |  10.000 |
| **10.** | **Ukupno**  | **1.700.000** | **1.560.000** |

|  |  |  |  |
| --- | --- | --- | --- |
| **R. br** | **Zone naplate** | **Broj parkirnih mjesta u naplati** | **Broj automata** |
| 1. | I. Zona naplate | 158 | 2 |
| 2. | II. Zona naplate | 861 | 19 |
|  | **Ukupno**  | **1.019** | **21** |

1. **Odjel za građevinske poslove i održavanje groblja**
	1. **Odsjek za građevinske poslove**

Odjel za izgradnju obavlja radove na održavanju signalizacije i prometnica za Grad Požegu te u manjem dijelu radove na izgradnji i održavanju za ostale vanjske korisnike.

Cestogradnja obuhvaća sanaciju udarnih rupa i oštećenja kolnika te održavanje sustava za odvodnju oborinskih voda s javnih površina (popravak slivnika). Prometna signalizacija obuhvaća održavanje vertikalne signalizacije, popravak prometnih znakova te ugradnju novih prometnih znakova.

Društvo obavlja zimsku službu na području Grada Požege u skladu s Planom rada zimske službe u Gradu Požegi koji se izrađuje jedanput godišnje prije zimske sezone. Planom rada zimske službe obuhvaća se čišćenje snijega i održavanje nužne prohodnosti ulica u Gradu Požegi i prigradskim naseljima, te nerazvrstanih cesta u zimskom razdoblju od 15. 11 tekuće do 15.03. naredne godine, a radi sigurnog odvijanja prometa u zimskim uvjetima. Razdoblje djelovanja zimske službe može započeti i ranije, kao i završiti kasnije od navedenog roka, ako to zahtijevaju vremenski uvjeti. Čišćenje se provodi po zonama prioriteta obzirom na lokaciju javnih službi, prometnu važnost ulica i frekvenciju prometa. Sve potrebne pripreme obavljaju se pravovremeno kako ne bi došlo do zastoja u radu ove službe. Novi ugovor je sklopljen 2018. godine na neodređeno vrijeme, temeljem Odluke o komunalnim djelatnostima na području grada Požege. Jedinične cijene utvrđene su cjenikom pojedinih radova i sastavni su dio Ugovora,

Za pravovremene pripreme i nesmetani rad zimske službe u zimskim mjesecima planira se poslovanje u odnosu na prijašnja razdoblja, odnosno planiraju se prihodi u iznosu od 300.000 kuna.

Rad ove službe te ostvarenje prihoda i rashoda teško je procijeniti jer ovisi o vremenskim uvjetima i odnosi se na kratko vremensko razdoblje.

Prihode odjela za izgradnju čine i prihodi od izgradnje grobljanskih objekata. Izgradnja grobljanskih objekata obuhvaća poslove izgradnje i opločavanja grobnica na groblju Krista Kralja te obavljanje svih potrebnih građevinskih popravaka na objektima groblja koja su predana na upravljanje Komunalcu Požega d.o.o. Značajan dio internih prihoda ovog odjela čine građevinski i sl. radovi za potrebe svih odjela Društva

**Planirani prihodi od prodaje grobljanskih objekata**

|  |  |  |  |  |  |
| --- | --- | --- | --- | --- | --- |
| **R. br** | **Vrste grobljanskih objekata za prodaju** | **Planirana količina**  | **Planirani prihodi u kunama**  | **Planirana količina - REBALANS** | **Planirani prihodi u kunama - REBALANS** |
| 1. | Grobnice 1+1 | 6 | 36.000 | 12 | 74.000 |
| 2. | Grobnice 2+2 | 3 | 26.000 | 3 | 26.000 |
| 3. | Grobnica s opločenjem 1+1 | 20 | 317.000 | 22 | 350.000 |
| 4. | Grobnica s opločenjem 2+2 | 6 | 128.000 | 6 | 130.000 |
| 5. | Okviri | 5 | 20.000 | 5 | 20.000 |
| **6.** | **Ukupno** | **42** | **527.000** | **48** | **600.000** |

**Planirani prihodi – Odsjek za građevinske poslove**

|  |  |  |
| --- | --- | --- |
| **Djelatnost** | **Plan prihoda u kunama** | **Plan prihoda u kunama -REBALANS** |
| Prodaja grobljanskih objekata | 527.000 | 600.000 |
| Cestogradnja | 470.000 | 470.000 |
| Prometna signalizacija | 100.000 | 80.000 |
| Zimska | 300.000 | 300.000 |
| **Ukupno** | **1.397.000** | **1.470.000** |

* 1. **Odsjek za održavanje groblja**

Komunalac Požega trenutno obavlja upravljanje grobljima u Požegi, grobljem u Mihaljevcima, Novim Mihaljevcima, Vidovcima, Dervišagi, Novom Selu i Štitnjaku, sukladno Zakonu o grobljima , Odluci o grobljima Gradskog vijeća Grada Požege, Općim uvjetima korištenja usluge ukopa i ostalih grobljanskih usluga i Odluci o pravilima ponašanja na groblju.

Groblja se redovito održavaju i uređuju, obnavlja zelenilo, staze, vrši redovito i investicijsko održavanje u skladu s godišnjim planovima.

U 2020. godini planira se izgradnja ograde na južnom dijelu Groblja sv. Ilije za što se očekuje financiranje iz sredstava prikupljenih naknadama za dodjelu grobnog mjesta na korištenje kojima raspolaže grad Požega.

Prihodi od godišnjih grobljanskih naknada koriste se za redovno održavanje i uređenje groblja.

Prihod odsjeka čine prihodi od pogrebnih usluga, usluga sahrane koje se obavljaju samo na području Grada Požege, usluge korištenja hladne komore na groblju Krista Kralja, koja je i jedina hladna komora na grobljima Požeštine te prihodi od godišnje grobljanske naknade.

**Planirani prihodi – Odsjek za održavanje groblja**

|  |  |  |
| --- | --- | --- |
| **Prihodi odsjeka za održavanje groblja** | **Plan** | **Plan - REBALANS** |
| Broj grobnih mjesta za obračun godišnje grobne naknade | 6.888 | 6.900 |
| Površina grobnica u m2 za obračun godišnje grobne naknade | 27.000m2 | 27.600 m2 |
| Planirani prihodi od godišnjih grobnih naknada | 715.000 | 730.000 |
| Planirani prihodi od ostalih usluga na groblju | 400.000 | 425.000 |
| Ostali prihodi | - | 25.000 |
| **Ukupno** | **1.115.000** | **1.180.000** |

Prihode za ovu djelatnost planiraju se u iznosu od 1.180.000 kuna te rashodi od 1.150.000 kuna. Planirana dobit iznosi 30.000 kuna. Udio prihoda u ukupnim prihodima iznosi 4,98%.

1. **Odjel za održavanje sustava grijanja, dimnjačarstvo i stanoupravljanje**
	1. **Odsjek za održavanje sustava grijanja**

Društvo, sukladno dobivenim dozvolama od strane hrvatske energetske regulatorne agencije obavlja djelatnost proizvodnje i opskrbe toplinskom energijom za zatvoreni sustav grijanja u naselju Babin vir koji se sastoji od dvije neovisne plinske kotlovnice koje putem toplinskog razvoda opskrbljuju toplinskom energijom 12 zgrada odnosno 417 stambenih jedinica ukupne površine 19.612,16 m2 te djelatnost kupca toplinske energije.

Kotlovnica broj 1 u ulici V. Nazora opskrbljuje toplinskom energijom 8 zgrada a kotlovnica broj 2 u ulici M. Krleže opskrbljuje toplinskom energijom 4 zgrade. U svakoj se kotlovnici nalaze po dva plinska kotla. Kotlovnica Vladimira Nazora ima toplinski učin od 2.900 kW, a kotlovnica Miroslava Krleže 1.100 kW. Toplinski razvod od kotlovnica do zgrada izveden je podzemnim predizoliranim cijevima. U svim zgradama su ugrađeni kalorimetri tako da se može pratiti i obračunavati isporuka topline po pojedinim zgradama. U 10 zgrada su djelomično ugrađeni razdjelnici topline te se potrošnja toplinske energije obračunava na osnovu broja impulsa očitanih putem razdjelnika, dok se na ostalim zgradama potrošnja toplinske energije obračunava na osnovu površine pojedine stambene jedinice.

Cijena grijanja u zatvorenom toplinskom sustavu naselja Babin vir sastoji se od tarifne stavke za energiju i tarifne stavke za snagu koja se dijeli na naknadu za obavljanje djelatnosti opskrbe i na naknadu za obavljanje djelatnosti kupca.

Provedena modernizacija dijela sustava grijanja u prethodnim razdobljima (izmjena kotlova, plamenika, dijela toplovoda, kotlovničke opreme i sl.), financirana vlastitim sredstvima Društva, dovela je do povećanja učinkovitosti rada sustava. U cilju daljnjeg smanjenja troškova potrebno je izvršiti i energetsku obnovu višestambenih zgrada kroz sustav toplinskih fasada itd., što je u domeni suvlasnika zgrada. U 2018. godini provedena je energetska obnova dijela stambenih zgrada u Babinom viru koje pripadaju sustavu grijanja. Zbog promjene fizikalnih svojstava tih zgrada, poboljšana je njihova energetska učinkovitost zbog smanjenih potreba za toplinskom energijom. U 2020. godini očekuju se novi javni pozivi za energetsku obnovu stambenih zgrada. Društvo u ovoj djelatnosti za 2020. godinu ne planira nove investicije, planiraju se samo radovi u skladu sa potrebama redovnog tekućeg održavanja iz vlastitih sredstava, odnosno cijene grijanja.

Povećanje nabavne cijene energenata dovodi do povećanja troškova u djelatnosti proizvodnje a sve veća administracija, zbog zakonskih uvjeta i nemogućnosti naplate potraživanja dovodi do povećanja troškova u djelatnosti kupca što je od 01.10.2019. godine dovelo i do promjene cijena grijanja.

Unatoč poduzimanju mjera redovne i prisilne naplate zbog nemogućnosti obustavljanja isporuke toplinske energije i provedbe prisilne naplate potraživanja, naplata potraživanja u ovoj djelatnosti i dalje predstavlja problem što znatno opterećuje poslovanje ove djelatnosti.

Plan isporuke toplinske energije i prihode za isporučenu toplinsku energiju teško je predvidjeti zbog utjecaja vremenskih prilika.

**Planirani prihodi – Odsjek za održavanje sustava grijanja**

|  |  |
| --- | --- |
| **Elementi za obračun grijanja** | **Plan** |
| Isporučena toplinska energija u MWh | 2.000 |
| Broj potrošača | 417 |
| Ukupno grijana površina m2 | 19.612,16 |
|  Ukupno instalirana snaga u kW |   2.475,38 |
| **Vrste prihoda za sustav grijanja** | **Plan prihoda u kunama** |
| Planirani prihodi od za isporučenu toplinsku energiju  | 780.000 |
| Planirani prihodi za snagu – opskrba | 475.000 |
| Planirani prihodi za snagu – kupac | 118.000 |
| **Planirani prihodi grijanja za isporuku toplinske energije** | **1.373.000** |
| **Ostali prihodi**  | **77.000** |
| **Ukupni prihodi odsjeka** | **1.450.000** |

* 1. **Dimnjačarstvo**

Dimnjačarska služba provodi preglede, evidentiranja i čišćenje dimovodnih objekata i uređaja za loženje na području Grada Požege sukladno Odluci Gradskog vijeća Grada Požege o obavljanju dimnjačarskih poslova, Općim uvjetima korištenja dimnjačarskih poslova te na području Grada Pleternice i općine Kaptol sukladno dobivenim koncesijama.

U dimnjačarskoj službi zaposlena su dva dimnjačara. Za poslove dimnjačara osposobljenja su još dva djelatnika te se u 2020. godini očekuje povećanje broja pregleda i čišćenja dimnjaka a samim time i povećanje prihoda u ovoj djelatnosti.

Ova djelatnost do sada je kontinuirano bilježila negativne poslovne rezultate i ostvarivala male prihode što je najvećim dijelom, posljedica nedovoljne osviještenosti stanovnika u pogledu obveze redovitog čišćenja dimnjaka te neprovođenja sankcija za nedopuštanje pregleda i čišćenja dimnjaka.

Za postizanje boljih rezultata ove djelatnosti potrebno je ustrojiti novi način obavljanja usluge uz novi sustav naplate, povećanjem broja dimnjačara te većim uključivanjem komunalnih redara u cilju provođenja sankcija za nedopuštanje pregleda i čišćenja dimnjaka. Za potrebe ove djelatnosti planira se nabava jednog vozila.

Udio planiranih prihoda ove djelatnosti u ukupnim planiranim prihodima Društva iznosi 1,18%

**Planirani prihodi - Dimnjačarstvo**

|  |  |  |  |  |  |
| --- | --- | --- | --- | --- | --- |
| **R. br** | **Vrste korisnika** | **Plan -obavljenih pregleda** | **Plan obavljenih pregleda - REBALANS** | **Plan prihoda u kunama** | **Plan prihoda u kunama- REBALANS** |
| 1. | Gospodarstvo | 242 | 110 | 135.000 | 130.000 |
| 2. | Domaćinstvo | 1.300 | 740 | 185.000 | 150.000 |
| **3.** | **Ukupno** |  | **850** | **320.000** | **280.000** |

* 1. **Odsjek za stanoupravljanje**

**Planirani prihodi – Odsjek za stanoupravljanje**

|  |  |  |  |
| --- | --- | --- | --- |
| **R. br.** | **Vrste planiranih prihoda** | **Plan prihoda u kunama** | **Plan prihoda u kunama - REBALANS** |
| 1. | Planirani prihodi za upravljanje stambenim zgradama | 370.000 | 330.000 |
| 2. | Planirani prihodi za knjigovodstvene poslove od otkupa stanova | 40.000 | 40.000 |
| **3.** | **Ukupno planirani prihodi** | **410.000** | **370.000** |
|  |  | **Planirane količine** | **Planirane količine - REBALANS** |
| **1.** | **Površina stanova na upravljanju u m2** | **96.000** | **96.000** |
| **2.** | **Broj stanova na upravljanju** | **131** | **131** |

U odjelu stanoupravljanja, vodi se evidencija otkupa stanova za gradove i općine Požeštine. Temeljem sklopljenih ugovora vodi se evidencija otkupa za 228 stanova.

Djelatnost Odjela većim dijelom se odnosi na radove vezane za upravljanje stambenim zgradama. Komunalac Požega d.o.o. kao Upravitelj ima sklopljene ugovore o upravljanju sa stambenim zgradama. Na upravljanju su zgrade na području Požege (110), Pleternica (5), Kutjeva (8), Čaglin (5), Brestovac (1) i Velike (2), površine 95.389,97 m2.

Suvlasnici u stambenim zgradama određuju visinu pričuve potrebnu za održavanje i investicije te odlučuju o održavanju zgrade, radovima, investicijama i investitorima a Komunalac Požega kao upravitelj vodi dokumentaciju, poslovne račune i izvršava njihove zahtjeve usklađene sa zakonskim propisima.

Većinski dio prihoda odjela čine prihodi ostvareni obavljanjem usluga za stambene zgrade. Od 01.08.2019. godine u primjeni je novi cjenik usluga vođenja poslova za stambene zgrade što utječe na povećanje prihoda ove djelatnosti.

U 2020. godini očekuje se objavljivanje javnog poziva za energetsku obnovu zgrada. Prema dosadašnjim saznanjima postoji velik broja zainteresiranih suvlasnika stambenih zgrada za provođenje energetske obnove. Otvaranjem i provođenjem javnog poziva uvelike će se povećati angažiranost djelatnika ovog Odjela što bi trebalo utjecati i na povećanje prihoda ove djelatnosti financiranjem putem EU fondova što se može očekivati tek po završetku radova obnove, najvjerojatnije u sljedećem poslovnom razdoblju, odnosno 2021. godine.

Smanjenje prihoda od otkupa stanova rezultat je smanjenja broja stanova koji se još nalaze u otkupu. Sve veći broj stanova je došao do konačne otplate. Do kraja 2020. godine u otkupu bi se trebalo nalaziti 229 stanova.

1. **Zajedničke službe**

Poslovanje Društva u 2020. godini planira se sa 114 djelatnika. Broj zaposlenih tokom godine povećava se zbog opsega posla na odvojenom sakupljanju otpada , sezonskim poslovima košnje trave te povećanja broja radnika koji se nalaze na dugotrajnom bolovanju.

Društvo redovito provodi postupke nabave sa svrhom kvalitetnog, nesmetanog i pravovremenog obavljanja djelatnosti, sukladno usvojenim planovima i raspoloživim sredstvima.

Sukladno zaključku Nadzornog odbora pokrenut je postupak prodaje zemljišta u Cvjetnoj ulici na k.č.br. 1298/3 k.o. Požega površine 3.072 m2 i nekretnine u ulici S. Radića 16 u Požegi budući da se iste ne koriste i nisu potrebne za obavljanje djelatnosti Društva. Prodajom prikupljena sredstva koristila bi se u investicije koje su potrebne za obavljanje djelatnosti Društva. Budući da prodaja nije realizirana u 2019. godini postupak prodaje planira se nastaviti i u 2020. godini prema novom procjeniteljskom Elaboratu. Novaprocijenjena vrijednost nekretnine u ulici Stjepana Radića iznosi 890.834,18 kuna te zemljišta u Cvjetnoj ulici u iznosu 992.009,43 kune.

Društvo brine o naplati svojih potraživanja te redovito provodi ovrhe na novčanim sredstvima kako ne bi došlo do zastare potraživanja. Za potraživanja veća od 20.000 kuna koja se ne mogu naplatiti putem računa pokreće se postupak zabilježbe na nekretninama.

1. **Nabava**

Plan nabave planira se prema realnim potrebama Društva i provodi se tijekom godine, sukladno Zakonu o javnoj nabavi i Financijskom planu, po prioritetima i priljevu izvora financiranja.

Za realizaciju Plana nabave se osiguravaju vlastita sredstva proizašla iz redovnog obavljanja poslovnih aktivnosti prethodnih i tekućih razdoblja, putem financijskog leasinga, EU fondova te proračuna jedinica lokalne samouprave.

Izgradnja i financiranje izgradnje I. funkcionalnog dijela kompostane na odlagalištu Vinogradine planira se kroz dvije godine, obzirom na duže vremensko razdoblje potrebno za realizaciju navedene investicije te ishođenje dokumentacije i provođenje prijava na javni poziv za sufinanciranje navedene investicije od strane Fonda za zaštitu okoliša i energetsku učinkovitost.

Rebalansom financijskog plana za 2020. godinu planiraju su ukupni prihodi Društva u iznosu od 23.841.000 kune te ukupni rashodi od 23.277.000 kuna što bi rezultiralo dobiti od 564.000 kune.

 Smanjenje planiranih prihoda Društva u odnosu na prvi plan posljedica je proglašene pandemije virusa COVID-19. U Hrvatskoj i svijetu uvedene su mnoge mjere ograničenja kretanja ljudi i roba koje značajno utječu na hrvatsko i svjetsko gospodarstvo te pad gospodarskih aktivnosti. Navedeni pad gospodarskih aktivnosti ima utjecaj i na poslovanje Društva. Trenutno nije moguće pouzdano utvrditi trajanje i učinak navedenih mjera i pada gospodarskih aktivnosti, niti utjecaj koji će imati na poslovanje Društva.

Cilj društva je nastavak izgradnje učinkovitog i ekonomski održivog sustava gospodarenja otpadom, širenje sustava kućnog odvajanja otpada, povećanje skupljene količine otpada koja ide u ponovnu upotrebu, smanjenje otpada koje završava na odlagalištu kao i održavanje kvalitete usluga svih svojih djelatnosti uz racionalizaciju troškova, investiranje s ciljem boje učinkovitosti društva te osiguravanje i provođenje efikasne naplate svojih potraživanja.

 Zbog potrebe investicija čija provedba se planira u 2021. godini i osiguranja financijskih sredstava napravljena je projekcija prihoda i rashoda za razdoblje 2021. – 2023. godine.

|  |  |  |  |  |
| --- | --- | --- | --- | --- |
|  | **PROJEKCIJA PRIHODA I RASHODA ZA RAZDOBLJE 2021.-2023.** |  |  |  |
| **R. br.** | **Opis** | **Projekcija 2021.** | **Projekcija 2022.** | **Projekcija 2023.** |
| 1. | Prihodi od prodaje proizvoda i usluga | 4.400.000,00 | 4.450.000,00 | 4.500.000,00 |
| 2. | Prihodi od odvoza otpada - javna usluga | 13.100.000,00 | 13.200.000,00 | 13.200.000,00 |
| 3. | Prihodi od naplate parkiranja | 1.600.000,00 | 1.610.000,00 | 1.620.000,00 |
| 4. | Prihodi od usluga na tržnici i zakupa | 430.000,00 | 450.000,00 | 450.000,00 |
| 5. | Prihodi od obavljanja energestske djelatnosti  | 1.300.000,00 | 1.350.000,00 | 1.350.000,00 |
| 6. | Prihodi od obavljanja dimnjačarskih usluga | 300.000,00 | 310.000,00 | 320.000,00 |
| 7. | Prihodi od godišnjih naknada za groblje | 730.000,00 | 740.000,00 | 750.000,00 |
| 8. | Prihodi od prodaje grobnica | 600.000,00 | 620.000,00 | 640.000,00 |
| 9. | Prihodi od prodaje vreća za otpad | 30.000,00 | 30.000,00 | 30.000,00 |
| 10. | Prihodi od naplaćenih otpisanih potraživanja | 500.000,00 | 500.000,00 | 500.000,00 |
| 11. | Ostali prihodi | 100.000,00 | 100.000,00 | 100.000,00 |
| 12. | Prihodi od kamata | 100.000,00 | 100.000,00 | 100.000,00 |
| 13. | Odgođeni prihodi | 200.000,00 | 200.000,00 | 200.000,00 |
| 14. | Prihod od sufinanciranja reciklažnih dvorišta | 200.000,00 | 200.000,00 | 200.000,00 |
| 15. | Prihod azbest  | 2.880.000,00 | 2.940.000,00 | 2.970.000,00 |
| 16. | Prihod građevinski otpad  | 0,00 | 250.000,00 | 300.000,00 |
|  | **Ukupni prihodi** | **26.470.000,00** | **27.050.000,00** | **27.230.000,00** |
| 1. | Troškovi sirovina, meterijala, rezervnih dijelova i sitnog inventara | 1.700.000,00 | 1.785.000,00 | 1.875.000,00 |
| 2. | Troškovi energije | 1.600.000,00 | 1.680.000,00 | 1.765.000,00 |
| 3. | Prijevozne usluge | 190.000,00 | 200.000,00 | 210.000,00 |
| 4. | Poštanske i telefonske usluge | 250.000,00 | 260.000,00 | 275.000,00 |
| 5. | Usluge održavanja | 1.400.000,00 | 1.470.000,00 | 1.500.000,00 |
| 6. | Zakupnine | 10.000,00 | 10.000,00 | 10.000,00 |
| 7. | Ostale usluge | 750.000,00 | 780.000,00 | 820.000,00 |
| 8. | Amortizacija | 3.000.000,00 | 3.500.000,00 | 3.700.000,00 |
| 9. | Naknada troškova djelatnicima | 530.000,00 | 540.000,00 | 550.000,00 |
| 10. | Troškovi ostalih materijalnih prava zaposlenih | 750.000,00 | 750.000,00 | 750.000,00 |
| 11. | Premije osiguranja | 190.000,00 | 200.000,00 | 210.000,00 |
| 12. | Naknade i provizije | 170.000,00 | 180.000,00 | 190.000,00 |
| 13. | Troškovi plaća | 12.000.000,00 | 12.300.000,00 | 12.500.000,00 |
| 14. | Ostali troškovi | 610.000,00 | 640.000,00 | 670.000,00 |
| 15. | Naknade članovima NO | 215.000,00 | 215.000,00 | 215.000,00 |
| 16. | Donacije | 120.000,00 | 120.000,00 | 120.000,00 |
| 17. | Kamate | 80.000,00 | 80.000,00 | 80.000,00 |
| 18. | Ispravak vrijednosti potraživanja | 600.000,00 | 600.000,00 | 600.000,00 |
| 19.. | Povećanje troškova kompostana |  0,00 | 150.000,00 | 160.000,00 |
| 20. | Povećanje troškova reciklažno | 0,00 | 150.000,00 | 160.000,00 |
| 21. | Povećanje troškova reciklažno građevinski otpad | 0,00 | 50.000,00 | 55.000,00 |
|  | **Ukupni rashodi** | **24.165.000,00** | **25.660.000,00** | **26.415.000,00** |
|  | **Rezultat poslovanja** | **2.305.000,00** | **1.390.000,00** | **815.000,00** |

U Požegi 13.09.2020.

 Direktor

 Josip Vitez dipl. oec.